Document ID: 31981R2120

Ir-Regolament tal-Kummissjoni (KEE) Nru 2120/81
tas-27 ta' Lulju 1981
li jemenda r-Regolament Nru 467/67/KEE li jiffissa r-rati ta' konverżjoni, il-prezz ta' l-ipproċessar u l-valur tal-prodotti derivati għal stadji varji ta' l-ipproċessar tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1418/76 ta' l-21 ta' Ġunju 1976 dwar l-organizzazzjoni komuni tas-suq tar-ross [1], kif l-aħħar emendat bl-Att tas-Sħubija tal-Greċja [2], u b'mod partikolari Artikolu 19 tiegħu,
Billi Artikoli 2 u 3 tar-Regolament tal-Kummissjoni Nru 467/67/KEE [3], kif l-aħħar emendat bir-Regolament (KEE) Nru 2119/80 [4], iffissa l-prezz ta' l-ipproċessar u l-valur tal-prodotti derivati għall-istadji varji ta' pproċessar; billi, minħabba x-xejra tal-prezzijiet, l-ispiża ta' l-ipproċessar u l-valur tal-prodotti derivati nbidlu; billi l-infiq imsemmi u l-valur għandhom jiġu stabbiliti f'livell rappreżentattiv għall-Komunità kollha kemm hi;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta' Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Ir-Regolament Nru 467/67/KEE huwa b'dan emendat kif ġej:
1. Artikolu 2 huwa mibdul b'dan li ġej:
"Artikolu 2
1. L-ispejjeż ta' l-ipproċessar li jridu jittieħdu f'kunsiderazzjoni meta r-ross li jkun fil-fosdqa jiġi konvertit f'ross imqaxxar għandu jkun ta' 39.747 ECU għal kull tunnellata metrika ta' ross li jkun fil-fosdqa.
2. L-ispejjeż ta' l-ipproċessar li jridu jittieħdu in konsiderazzjoni meta r-ross imqaxxar jiġi konvertit f'ross mitħun għandu jkun ta' 39.747 ECU għal kull tunnellata metrika ta' ross imqaxxar.
3. L-ispejjeż ta' l-ipproċessar għall-konverżjoni minn ross nofsu mitħun għal ross mitħun ma għandhomx jitqiesu."
2. Artikolu 3 huwa mibdul b'dan li ġej:
"Artikolu 3
1. Il-valur tal-prodotti derivati miksuba mill-ipproċessar ta' ross li jkun bil-qoxra f'ross imqaxxar ħliefa għandu jiġi kunsidrat bħala żero.
2. Il-valur tal-prodotti derivati miksuba mill-ipproċessar ta' ross imqaxxar għal ross mitħun għandu jkun ta':
(a) 40.718 ECU għal kull tunnellata metrika ta' ross tond imqaxxar;
(b) 50.761 ECU għal kull tunnellata metrika ta' ross tawwali mqaxxar.
3. Il-valur tal-prodotti dervivati miksuba mill-ipproċessar ta' ross nofsu mitħun għal ross mitħun għandu jkun ta':
(a) 12.737 ECU għal kull tunnellata metrika ta' ross tond nofsu mitħun;
(b) 13.768 ECU għal kull tunnellata metrika ta' ross tawwali nofsu mitħun."
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika b'effett mill-1 ta' Settembru 1981.
Dan ir-Regolament għandu jorbot fl-intier tiegħu u jkun direttament applikabbli fl-iStati Membri kollha.
Magħmul fi Brussel, fis-27 ta' Lulju 1981.

Labels: 3
17
4
6